text: Masser af farlige huller i vejene
  12 januar 2011 kl. 13.31
  Salt, frost, tø og vand går hårdt ud over vejbelægningen.
  Huller i vejene opstår ofte pga. saltning, frost, tø og vand, der trænger ned i de utætte gamle belægninger og får asfalten til at skalle af.
  Trafikken gør hurtigt hullerne værre, så derfor gælder det om hurtigt at få repareret hullerne.
  Det får nu Vejle Kommune til at opfordre borgerne til at ringe til Vej- og Park-Driften og fortælle om huller i vejene.
  Vej- og Park-Driften har tlf.  76 81 23 42.
  